Eigendur þessa eldhúss ákváðu að taka það rækilega í gegn og ljá því öllu stílhreinni og skandinavískari stíl — ef svo má að orði komast . Allt var rifið út og rýmið undirbúið . Því næst voru pantaðir skápar frá IKEA og framhliðar frá Kitch . Húsráðendur ákváðu að fá sér borðplötu úr Quartz sakir þess hve dugleg húsmóðirin er að sulla niður ( að eigin sögn ) og því var marmarinn talinn of viðkvæmur .